
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1319 

11 Οκτωβρίου 2001 


ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία ΊΔΡΥΜΑ ΔΗΜΗΤΡΙΟΥ ΚΑΙ ΛΙΛΙΚΑΣ 
ΜΩΡΑΙΤΗ" και κύρωση του οργανισμού αυτού 1 

ΑΠΟΦΑΣΕΙΣ 

Παράταση λειτουργίας ομάδας έργου για τη σύνταξη 
τεύχους προδιαγραφών και διακήρυξης για το έρ¬ 
γο Επέκταση - Ολοκλήρωση Δικτύου Δημόσιας Δι¬ 
οίκησης «ΣΥΖΕΥΞΙΣ». 2 

Αύξηση μετοχικού κεφαλαίου του Οργανισμού Σιδη¬ 
ροδρόμων Ελλάδος (ΟΣΕ) ΑΕ για τα έτη 1997-2000 3 
Σύσταση ελεγκτικής ομάδας για τη διενέργεια ελέγ¬ 
χου στην Ειδική Υπηρεσία Διαχείρισης του Ε.Π. Αλι¬ 


εία. 4 

Αντικατάσταση μέλους στο Διοικητικό Συμβούλιο του 
Ε.Ι.Μ. 5 


ΔΙ ΑΤΑΓΜΑΤ Α 

(ΐ) 

Έγκριση σύστασης του κοινωφελούς ιδρύματος με την 
επωνυμία ΊΔΡΥΜΑ ΔΗΜΗΤΡΙΟΥ ΚΑΙ ΛΙΛΙΚΑΣ ΜΩΡΑΪ- 
ΤΗ" και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις αριθμ. 19726/25.6.1998 και 20286/21.6.1999 πρά¬ 
ξεις της συμβολαιογράφου Αθηνών Βασιλικής Οικονόμου 
με τις οποίες ο Δημήτριος Ν. Μωράίτης και η Λιλίκα (Μα- 
γδαληνή) σύζυγος Δημητρίου Μωράίτη σύστησαν κοινω¬ 
φελές ίδρυμα με την επωνυμία ΊΔΡΥΜΑ ΔΗ ΜΗΤΡΙΟΥ ΚΑΙ 
ΛΙΛΙΚΑΣ ΜΩΡΑΙΤΗ" και με έδρα την Αθήνα. 

2. Τις διατάξεις των άρθρων 95 και 98 του α.ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 27.9.2000 γνωμοδότηση του Συμβουλίου 
Εθνικών Κληροδοτημάτων. 

4. Την αριθμ. 1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 


κών με την οποία ανατέθηκαν αρμοδιότητες του Υπουρ¬ 
γού Οικονομικών στους Υφυπουργούς Οικονομικών. 

5. Την αριθμ. 2850/18.4.2000 κοινή απόφαση του Πρω¬ 
θυπουργού και του Υπουργού Υγείας και Πρόνοιας με την 
οποία ανατέθηκαν αρμοδιότητες στους Υφυπουργούς 
Υγείας και Πρόνοιας (ΦΕΚ565/Β). 

Με πρόταση των Υπουργών Εθνικής Παιδείας και Θρη¬ 
σκευμάτων, Πολιτισμού και των Υφυπουργών Οικονομι¬ 
κών και Υγείας και Πρόνοιας, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία ΊΔΡΥΜΑ ΔΗΜΗΤΡΙΟΥ ΚΑΙ ΛΙΛΙΚΑΣ ΜΩ- 
ΡΑΙΤΗ" η οποία έγινε απότονΔημήτριο Ν. Μωράίτη και Λι¬ 
λίκα (Μαγδαληνή) σύζυγο Δημητρίου Μωράίτη με τις 
αριθμ. 19726/25.6.1998 και 20286/21.6.1999 πράξεις της 
συμβολαιογράφου Αθηνών Βασιλικής Οικονόμου. 

Το Ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών, Εθνικής Παιδείας και θρησκευ¬ 
μάτων, Πολιτισμού και Υγείας και Πρόνοιας και διέπεται 
από τις διατάξεις των παραπάνω συστατικών του πράξε¬ 
ων, του παρακάτω οργανισμού, του α.ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από είκοσι ένα 
(21) άρθρα και καταχωρίζεται παρακάτω: 

ΟΡΓΑΝΙΣΜΟΣ 
Διοίκησης και διαχείρισης 
του κοινωφελούς ιδρύματος με την επωνυμία 
ΊΔΡΥΜΑ ΔΗΜΗΤΡΙΟΥ ΚΑΙ ΛΙΛΙΚΑΣ ΜΩΡΑΪΤΗ" 

Άρθρο 1 

Μορφή - Επωνυμία - Διάρκεια 

1. Συνιστάται κοινωφελές Ίδρυμα με την επωνυμία 
ΊΔΡΥΜΑ ΔΗΜΗΤΡΙΟΥ ΚΑΙ ΛΙΛΙΚΑΣ ΜΩΡΑΪΤΗ", το οποίο 
αποτελεί νομικό πρόσωπο ιδιωτικού δικαίου και διέπεται 
από τις διατάξεις της συστατικής πράξης, του παρόντος 
Οργανισμού, του α.ν. 2039/1939, όπως κάθε φορά ισχύει 
ο νόμος αυτός και των διαταγμάτων που εκδόθηκαν ή θα 
εκδοθούν σε εκτέλεσή του, αποσκοπεί δε στην ικανοποί¬ 
ηση των υπό των ιδρυτών καθορισθέντων σκοπών όπως 
περιγράφονται εις το κατωτέρω άρθρο 3. 

2. Η διάρκεια του Ιδρύματος είναι αόριστη. 

Άρθρο 2 

Έδρα και Σφραγίδα του Ιδρύματος 

1. Το Ίδρυμα εδρεύει στο Παλαιό Ψυχικό Αττικής, οδός 
Αλεξάνδρου Παπαναστασίου αρ. 62. Εχει σφραγίδα κυ¬ 
κλική η οποία φέρει κυκλικά την επωνυμία "Ίδρυμα Δημη- 
τρίου και Λιλίκας Μωράίτη" και στο μέσον την εικόνα του 
Αγίου Δημητρίου. 

2. Το Ίδρυμα δύναται ύστερα από απόφαση του Διοικη¬ 
τικού Συμβουλίου να ιδρύει γραφεία εντός της περιοχής 
της τέως Διοικήσεως Πρωτευούσης. 

Άρθρο 3 
Σκοποί 

α) Η ενίσχυση κοινωφελών προσπαθειών και δραστη¬ 
ριοτήτων που σκοπό έχουν την περίθαλψη και υποβοήθη¬ 
ση αναξιοπαθών και οικονομικά αδυνάτων οικογενειών. 

β) Η διατήρηση και προβολή της Εθνικής μας κληρονο¬ 
μιάς. 

γ) Η υποστήριξη και προβολή των Εθνικών σκοπών και 
συμφερόντων. 

δ) Η οικονομική υποστήριξη της σπουδάζουσας νεολαί¬ 
ας. 

ε) Η διαφύλαξη και προώθηση της ναυτικής ιστορίας και 
των ναυτικών παραδόσεων. 

στ) Η συντήρηση πολιτιστικών, καλλιτεχνικών και θρη¬ 
σκευτικών μνημείων και θησαυρών. 

ζ) Η αθλοθέτηση τακτικού βραβείου Δημητρίου καιΛιλί- 
κας Μωράίτη για εξαιρετική επίδοση σε τομείς που προά¬ 
γουν την ναυτική παράδοση, τις τέχνες, την επιστήμη και 
τις ανθρώπινες αξίες. 

Εντός του πλασίου αυτού παρατίθενται ενδεικτικώς και 
ουχί περιοριστικούς και οι ακόλουθες συγκεκριμένες επι¬ 
θυμίες των ιδρυτών: 

α) Η δημιουργία αριθμού δωματίων σε Γηροκομείο. 
β) Η προικοδότηση ενός ή περισσοτέρων απόρων κορι- 
τσιών. 

γ) Η ανέγερση οικήματος σε παιδικό χωρίο 505 Ελλά¬ 
δος για τη στέγαση μιας ή περισσοτέρων οικογενειών. 

δ) Η οικονομική έργων στο νήσο Ιθάκη τα οποία εμπί¬ 
πτουν στους σκοπούς του Ιδρύματος. Σε αυτά περιλαμ¬ 
βάνονται συγκεκριμένως η ενίσχυση της επισκευής της 
εκκλησίας του Αγ.Ευσταθίου στο Βαθύ Ιθάκης και της εκ- 
κλησίαςτης Ι.Μ. ΠαναγίαςτωνΚαθαρών 
ε) Η οικονομική υποστήριξη έργων στη νήσο Σύρο τα 
οποία εμπίπτουν στους σκοπούς του Ιδρύματος. Σε αυτά 
περιλαμβάνονται συγκεκριμένως η οικονομική ενίσχυση 
για την αντιμετώπιση συγκεκριμένων αναγκών του Βαρ- 
δακείου Γενικού Νοσοκομείου Σύρου και η εκτέλεση ερ¬ 
γασιών συντήρησης και συμπλήρωσης στην εκκλησία Αγ. 
Δημητρίου στη θέση Καράβια. 

στ) Η παροχή υποτροφιών ή οικονομικής ενίσχυσης για 
σπουδές σε νέους και νέες με καταγωγή από τις νήσους 
Ιθάκη και Σύρο. 

ζ) Η ενίσχυση της Καϊρείου Βιβλιοθήκης Άνδρου με την 
προϋπόθεση ότι οι διευθύνοντες αυτήν θα επιμεληθούν 
ώστε το Μαυσωλείο της οικογένειας Μωράίτη στο νεκρο¬ 
ταφείο Χώρας Άνδρου να ανακηρυχθεί διατηρητέο Μνη¬ 
μείο και ότι θα αναλάβουν την φροντίδα αυτού. 

Άρθρο 4 

Διοίκηση 

1. Το Ίδρυμα διοικείται υπό 12μελούς Συμβουλίου απο- 
τελουμένου από τους: 


α. Δημήτριο Μωράίτη του Νικοκλή 

β. Λιλίκα (Μαγδαληνή) σύζυγο Δημητρίου Μωράίτη 

γ. Κωνσταντίνο Παραδέλλη-Παϊζη του Γεωργίου 

δ. Κωνσταντίνο Δρακάτοτου Γερασίμου 

ε. Φίλιππο Μωράίτη του Νικολάου 

στ. Αικατερίνη Κορωναίου 

ζ. Νικόλαο Φιλίνη 

η. Ελένη σύζυγο Ιωάννου Βλασσοπούλου 
θ. Ευστάθιο Πάίζη-Παραδέλλη του Κωνσταντίνου 
ι. Ελισάβετ Παραδέλλη-Πάίζη του Κωνσταντίνου 
ια. Ρίτα Ζαρμπώνη σύζυγο Ιωάννου 
ιβ. Κωνσταντίνο Γάίτσητου Αθανασίου 

2. Τα μέλη του Διοικητικού Συμβουλίου είναι ισόβια. 

3. Τα μέλη του Διοικητικού Συμβουλίου έχουν ισότιμο δι¬ 
καίωμα ψήφου υπό τους περιορισμούς των συγκεκριμέ¬ 
νων διατάξεων του παρόντος οργανισμού. 

4. Ως σειρά αρχαιότητος νοείται η σειρά αναφοράς των 
μελών του Διοικητικού Συμβουλίου της παρ. 1 του παρό¬ 
ντος άρθρου. 

5. Πρώτος Πρόεδρος του Διοικητικού Συμβουλίου είναι 
ο Δημήτριος Μωράίτης. Πρώτη Αντιπρόεδρος του Διοι¬ 
κητικού Συμβουλίου είναι η Λιλίκα (Μαγδαληνή) Μωράίτη. 
Οι θέσεις του πρώτου Προέδρου και πρώτου Αντιπροέ¬ 
δρου ως ανωτέρω είναι προσωποπαγείς. 

6. Μετά την αποχώρηση των ανωτέρω ιδρυτών από το 
Διοικητικό Συμβούλιο, δεν εκλέγονται νέα μέλη προς αντι¬ 
κατάστασή τους και ως εκ τούτου ο αριθμός των μελών 
του Διοικητικού Συμβουλίου περιορίζεται σε δέκα. Σε πε¬ 
ρίπτωση αποχώρησης για οποιονδήποτε λόγο του έκτων 
ιδρυτών Προέδρου του Διοικητικού Συμβουλίου του Ιδρύ¬ 
ματος, τη θέση του καταλαμβάνει η έκτων ιδρυτών Αντι¬ 
πρόεδρος του Διοικητικού Συμβουλίου, τη δε θέση του 
Αντιπροέδρου το αρχαιότερο μέλος του Διοικητικού Συμ¬ 
βουλίου. Σε περίπτωση αποχώρησης για οποιονδήποτε 
λόγο αμφοτέρων των ιδρυτών από το Διοικητικό Συμβού¬ 
λιο, τη θέση του Προέδρου του Διοικητικού Συμβουλίου 
καταλαμβάνει το αρχαιότερο μέλος του Διοικητικού Συμ¬ 
βουλίου τη δε θέση του Αντιπροέδρου το αμέσως επόμε¬ 
νο αυτού (του αρχαιότερου μέλους). 

7. Μετά την αποχώρηση οιουδήποτε έκτων δύο αμέσως 
ανωτέρω, ο αντικαταστάτης του εκλέγεται από το Διοικη¬ 
τικό Συμβούλιο με απόλυτη πλειοψηφία του όλου αριθ¬ 
μού των μελών του Διοικητικού Συμβουλίου. Με τον ίδιο 
τρόπο εκλέγονται και όλοι οι μετέπειτα Π ρόεδροι και Αντι¬ 
πρόεδροι. 

Άρθρο 5 

Αναπλήρωση Μελών - Νέα Μέλη 

1. Σε περίπτωση μη αποδοχής του διορισμού των μελών 
του Διοικητικού Συμβουλίου ή θανάτου, παραιτήσεως, 
ανικανότητας, εκπτώσεως ή παύσεως αυτών, τα υπόλοι¬ 
πα μέλη εκλέγουν εντός μηνός τον αντικαταστάτη του. 
Γ ια την εκλογή απαιτείται απόλυτη πλειοψηφία του όλου 
αριθμού των μελώντου Διοικητικού Συμβουλίου. 

2. Ως νέα μέλη του Διοικητικού Συμβουλίου δύναται να 
διορισθούν Έλληνες υπήκοοι, απόφοιτοι ανωτάτης ή του¬ 
λάχιστον ανωτέρας σχολής και με αξιόλογη κοινωνική 
προσφορά, η οποία να ανταποκρίνεται προς τους σκο¬ 
πούς του Ιδρύματος και οι οποίοι να κρίνονται ότι είναι σε 
θέση να ενισχύσουν την πραγματοποίηση των σκοπών 
αυτού. 

3. Μέλος του Διοικητικού Συμβουλίου χάνει την ιδιότη¬ 
τα αυτή στις ακόλουθες περιπτώσεις: 

α) Θανάτου 

β) Παραιτήσεως 

γ) Διαλύσεωςτου Ιδρύματος κατά τις διατάξεις του άρ¬ 
θρου 17 του παρόντος Οργανισμού 

δ) Θέσεώςτου σε δικαστική ή νόμιμη απαγόρευση. 

ε) Τελεσίδικης καταδίκης του για ποινικό αδίκημα το 
οποίο τιμωρείται με φυλάκιση άνω των δύο ετών ή κά¬ 
θειρξη. 

Στις ως άνω περιπτώσεις απαιτείται επικύρωση του γε¬ 
γονότος αυτού με απόφαση του Διοικητικού Συμβουλίου. 

4. Σε περίπτωση κατά την οποία μέλος του Διοικητικού 
Συμβουλίου ενσυνείδητα και αποδεδειγμένα προκαλέσει 
βλάβη, συνεργασθεί ή και δράσει κατά των νομίμων συμ¬ 
φερόντων του Ιδρύματος, το Διοικητικό Συμβούλιο δύνα- 
ται, με απόφαση του συνόλου των υπολοίπων μελών αυ¬ 
τού να αποβάλειτο μέλος αυτό οριστικώς από το Ίδρυμα. 

Άρθρο 6 

Αρμοδιότητες Διοικητικού Συμβουλίου 

1. Το Διοικητικό Συμβούλιο αποφασίζει κυριαρχικά για 
τον τρόπο υλοποιήσεως των σκοπών του Ιδρύματος, υπό 
τους περιορισμούς των συγκεκριμένων επιθυμιών των 
δωρητών αυτού και διαχειρίζεται την περιουσία αυτού. 

2. Το Διοικητικό Συμβούλιο δύναται προς τούτο να 
ασκήσει οιαδήποτε δραστηριότητα και να προβεί σε οια- 
δήποτε έννομη πράξη την οποία κρίνει επωφελή για το 
Ίδρυμα καιτους σκοπούς του. Εντός του πλαισίου των κα¬ 
θηκόντων του έχει αρμοδιότητα να προσλαμβάνει και να 
απολύει προσωπικό και να συνομολογεί μέσω του προε- 
δεύοντος αυτού επωφελείς για τους σκοπούς του Ιδρύ¬ 
ματος πράξεις. 

3. Το Διοικητικό Συμβούλιο θα συνεδριάζει στην έδρα 
του Ιδρύματος μερίμνη του ασκούντος την προεδρία αυ¬ 
τού, κατ’ελάχιστον άπαξ του μηνάς ή και συχνότερα εφό¬ 
σον πρακτικοί ή άλλοι λόγοι το επιβάλλουν. Ο ασκών την 
προεδρία του Συμβουλίου θα γνωστοποιεί εγκαίρως στα 
μέλη αυτού τον τόπο και χρόνο της εκάστοτε συνεδριά- 
σεως. 

4. Το Διοικητικό Συμβούλιο θα μεριμνά για την με κάθε 
τρόπο προβολή του έργου του Ιδρύματος. Εντός των 
δραστηριοτήτωντου περιλαμβάνεται η σύνταξη ανά έτος 
εκθέσεως πεπραγμένων η οποία και θα παρουσιάζεται σε 
πανηγυρική συνεδρίαση αυτού. 

5. Το Διοικητικό Συμβούλιο ευρίσκεται σε απαρτία όταν 
παρίστανται το ήμισυ συν ενός τουλάχιστον μέλη αυτού. 
Μέλος του Διοικητικού Συμβουλίου που κωλύεται να πα- 
ραστεί σε συνεδρίασή του αυτοπροσώπως, δύναται να 
εξουσιοδοτήσει έτερο μέλος όπως το εκπροσωπήσει κα¬ 
τά τη συνεδρίαση αυτή. Η σχετική εξουσιοδότηση δίδεται 
εγγράφως. Έκαστο μέλος του Διοικητικού Συμβουλίου 
δύναται να αντιπροσωπεύει ένα μόνο μέλος ανά συνε¬ 
δρίαση. 

6. Οι αποφάσεις λαμβάνονται με απλή πλειοψηφία, εφό¬ 
σον δεν ορίζεται άλλως στον παρόντα Οργανισμό. Σε πε¬ 
ρίπτωση ισοψηφίας, υπερτερεί η ψήφος του Προέδρου ή 
του προεδρεύοντος. 

7. Τα προς συζήτηση θέματα υπό του Διοικητικού Συμ¬ 
βουλίου πρέπει να είναι αναγεγραμμένα στην ημερήσια 
διάταξη η οποία έγκαιρα πρέπει να γνωστοποιηθεί υπό 
του Προέδρου μαζί με τον χρόνο και τον τόπο της συνε- 
δριάσεως αυτής. Κατ’εξαίρεση δύναται να συζητηθούν 
και θέματα εκτός ημερήσιας διατάξεως, αν προς τούτο 


συμφωνήσει η πλειοψηφία του Διοικητικού Συμβουλίου 
κατά την έναρξη της συνεδριάσεως. 

8. Των συνεδριάσεων του Διοικητικού Συμβουλίου τη¬ 
ρούνται πρακτικά στα οποία καταχωρούνται όλες οι λαμ- 
βανόμενες αποφάσεις και οι εκδιδόμενες πράξεις. Τα 
πρακτικά κάθε συνεδριάσεως υπογράφονται υπό των με¬ 
λών που έλαβαν μέρος εις αυτήν. 

9. Πέραν των ανωτέρω το Διοικητικό Συμβούλιο: 

α) Συντάσσει και τροποποιεί τους εσωτερικούς κανονι¬ 
σμούς των διαφόρων λειτουργιών του Ιδρύματος, ανάλο¬ 
γα με τις εκάστοτε ανάγκες αυτού. 

β) Εγκρίνει τον Προϋπολογισμό και Απολογισμό Εσό¬ 
δων και Εξόδων του Ιδρύματος μετά της ετήσιας εκθέσε¬ 
ως πεπραγμένων και των πεπραγμένων της οικονομικής 
διαχειρίσεωςτου Ιδρύματος και αποφασίζει επί των εν γέ- 
νει δαπανών. 

γ) Αποδέχεται κληρονομιές, κληροδοσίες και δωρεές ή 
πόσης φύσεως άλλες εισφορές, μετά ή άνευ όρου ή και 
απορρίπτει ταύτας δεδικαιολογημένως. 

δ) Ασκεί εποπτεία και πειθαρχική εξουσία εφ’ολοκλή- 
ρου του προσωπικού του Ιδρύματος, 

ε) Κατόπιν αποφάσεως δύναται να εξουσιοδοτήσει τον 
Πρόεδρο ή το αρχαιότερο μέλος του Διοικητικού Συμ¬ 
βουλίου για: 

1) την ανάληψη, τροποποίηση ή επένδυση της κινητής ή 
ακίνητης περιουσίας του Ιδρύματος. 

2) να επιφέρει μεταβολές στις, στην Ελλάδα και το εξω¬ 
τερικό, επενδύσεις, καταθέσεις και την εν γένει οιασδή- 
ποτε μορφής περιουσία του Ιδρύματος. 

Το Διοικητικό Συμβούλιο πέραν των αρμοδιοτήτων που 
αναφέρθηκαν ανωτέρω: 

1. Ορίζει τα καθήκοντα, τις αρμοδιότητες, και τις αμοι¬ 
βές του προσωπικού του Ιδρύματος. 

2. Διορίζει τους Νομικούς συμβούλους του Ιδρύματος ή 
τους πληρεξούσιους δικηγόρους αυτού και αποφασίζει 
επί των υποβαλλομένων προτάσεων του Διευθύνοντος 
Συμβούλου αναφορικά με τους εσωτερικούς κανονι¬ 
σμούς και τις διαδικασίες λειτουργίας του Ιδρύματος. 

3. Καθορίζει το ύψος των εξόδων παραστάσεως των με¬ 
λών του Διοικητικού Συμβουλίου του Ιδρύματος. 

Άρθρο 7 
Επιτροπές 

1. Για την ευχερέστερη και αρτιότερη εκπλήρωση των 
σκοπών του Ιδρύματος, το Διοικητικό Συμβούλιο δύναται 
με απόφασή του να καταρτίζει από τα μέλη του επιτρο¬ 
πές, στις οποίες να αναθέτει τη μελέτη ορισμένων ζητη¬ 
μάτων σχετικά με την εν γένει πραγματοποίηση των επι- 
διώξεωντου Ιδρύματος και την αποτελεσματικότερη διοί¬ 
κηση και λειτουργία αυτού, οι οποίες και εισηγούνται στο 
Διοικητικό Συμβούλιο το πόρισμα των μελετών αυτών 
προς έγκριση, οι οποίες αναλαμβάνουν εφόσον αποφασι- 
στεί και την περαιτέρω επιμέλεια της εκτελέσεως των 
σχετικών αποφάσεων του Διοικητικού Συμβουλίου. Στις 
επιτροπές αυτές μπορούν να συμμετέχουν και άλλα 
εκτός του Διοικητικού Συμβουλίου κατάλληλα πρόσωπα 
κατά την κρίση του Διοικητικού Συμβουλίου. 

Άρθρο 8 

Αρμοδιότητες Προέδρου 

1. Ο Πρόεδρος εκπροσωπεί το Ίδρυμα σε όλες τις σχέ¬ 
σεις με τρίτους, ενώπιον πάντων των Δικαστηρίων, Τακτι¬ 
κών και Διοικητικών ως και πόσης Αρχής, καθώς και ένα- 




17878 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ντι παντός νομικού ή φυσικού προσώπου και δίδει τους 
υπό του Δικαστηρίου επιβαλλόμενους όρκους. 

2. Συγκαλεί το Διοικητικό Συμβούλιο και διευθύνει τις 
Συνεδριάσεις αυτού. Αναπτύσσει σε αυτό τα προς συζή¬ 
τηση θέματα και υπογράφει τα εξερχόμενα έγγραφα. 
Εποπτεύει για την καλή λειτουργία του Ιδρύματος και την 
εκτέλεση των σκοπών αυτού. 

3. Εισηγείται στο Διοικητικό Συμβούλιο, κάθε θέμα που 
αφορά την διαχείριση της εν τη ημεδαπή και αλλοδαπή 
περιουσίας του Ιδρύματος και μεριμνά για την υλοποίηση 
των σχετικών αποφάσεων του Διοικητικού Συμβουλίου. 

4. Ο Πρόεδρος αντικαθίσταται από τον Αντιπρόεδρο 
στις περιπτώσεις της παρ.1 του άρθρου 9 του παρόντος 
Οργανισμού. Σε περίπτωση ελλείψεως ή προσωρινής ή 
μόνιμης αδυναμίας του τελευταίου, ο Πρόεδρος αντικα¬ 
θίσταται από το αρχαιότερο μέλος του Διοικητικού Συμ¬ 
βουλίου, υπό τις προϋποθέσεις της ιδίας διατάξεως. 

5. Ο Πρόεδρος δύναται να αναθέτει όλες ή μέρος των 
εξουσιών και αρμοδιοτήτων του στον Αντιπρόεδρο ή το 
αρχαιότερο μέλος του Διοικητικού Συμβουλίου. 

6. Πρόί'σταται απασών των υπηρεσιών του Ιδρύματος 
και του προσωπικού αυτών. 

7. Υποβάλλει για έγκριση προς το Διοικητικό Συμβούλιο 
τον ετήσιο Προϋπολογισμό του Ιδρύματος καιέχειτηνευ- 
θύνη για την υλοποίηση αυτού. 

8. Εισηγείται προς το Διοικητικό Συμβούλιο την κατάτην 
κρίση του ανάγκη πραγματοποιήσεως εκτάκτων δαπα¬ 
νών καθώς και την τροποποίηση του Προϋπολογισμού. 

9. Ελέγχει διοικητικά και λογιστικά τους υπ’αυτόν Το¬ 
μείς του Ιδρύματος. 

ΙΟ.Εντέλλεται την πληρωμή πάσης τακτικής δαπάνης 
επί τη βάσει του εγκριθέντος υπό του Διοικητικού Συμ¬ 
βουλίου ετησίου προϋπολογισμού ή εκτάκτου τοιαύτης 
εφόσον αυτή έχει εγκριθεί από το Διοικητικό Συμβούλιο. 

11. Συντάσσει και υποβάλει προς το Διοικητικό Συμβού¬ 
λιο κατά τη λήξη εκάστου οικονομικού έτους έκθεση πε¬ 
πραγμένων προς έγκριση. 

Άρθρο 9 

Αρμοδιότητες Αντιπροέδρου 

1. Ο Αντιπρόεδρος αναπληρώνει τον Πρόεδρο και υπο¬ 
καθίσταται σε όλες τις αρμοδιότητες και τα καθήκοντα 
αυτού σε περίπτωση θανάτου, ελλείψεως, απουσίας, 
προσωρινής ή μόνιμης αδυναμίας ή παραιτήσεως του 
Πρόδρεου και έως την εκλογή νέου Προέδρου, ή και κα¬ 
τόπιν εντολής αυτού. 

2. Ο Αντιπρόεδρος αναπληρούται από το αρχαιότερο 
μέλος του Διοικητικού Συμβουλίου, κατ’αναλογία των πε¬ 
ριπτώσεων της παρ. 1 του παρόντος άρθρου και έως την 
εκλογή νέου Αντιπροέδρου. 

Άρθρο 10 

Αρμοδιότητες Γ ραμματέα 

Το Διοικητικό Συμβούλιο εκλέγει Γ ραμματέα του Ιδρύ¬ 
ματος από τα μέλη του Διοικητικού Συμβουλίου με από¬ 
λυτη πλειοψηφίατου όλου αριθμού των μελώντου. Τα κα¬ 
θήκοντα του Γ ραμματέα είναι τα ακόλουθα: 

1. Ο Γραμματέας βοηθά τον Πρόεδρο στην εν γένει διε¬ 
ξαγωγή της υπηρεσίας. Τηρεί τα πρακτικά του Διοικητι¬ 
κού Συμβουλίου και εισηγείται μετά του Προέδρου τα θέ¬ 
ματα της ημερήσιας διατάξεως. 

2. Το Γραμματέα απουσιάζοντα ή κωλυόμενο αναπλη¬ 


ρώνει μέλος του Διοικητικού Συμβουλίου που ορίζεται 
από τον Πρόεδρο. 

Άρθρο 11 

Αρμοδιότητες Ταμία 

Το Διοικητικό Συμβούλιο εκλέγει Ταμία του Ιδρύματος 
από τα μέλη του Διοικητικού Συμβουλίου με απόλυτη 
πλειοψηφία του όλου αριθμού των μελών του. Τα καθή¬ 
κοντα του Ταμία είναι τα ακόλουθα: 

1. Μεριμνά για την είσπραξη παντός εσόδου, εισφοράς, 
συνδρομής, δωρεάς, κληρονομιάς ή κληροδοσίας και εν 
γένει πάσης προσόδου και απαιτήσεως του Ιδρύματος 
και καταχωρεί αυτά βάσει των κειμένων διατάξεων. 

2. Ενεργεί κάθε απαιτούμενη πληρωμή βάσει εκδιδόμε- 
νων ενταλμάτων. 

3. Τηρεί για όλες τις δοσοληψίες του, τα απαιτούμενα 
βιβλία και λοιπά δικαιολογητικά στοιχεία της διαχειρίσε- 
ώς του και αποδίδει λογαριασμό προς το Διοικητικό Συμ¬ 
βούλιο προς το οποίο είναι υπεύθυνος. 

4. Καταθέτει επ’ονόματι του Ιδρύματος, στα καθοριζό¬ 
μενα τραπεζιτικά ιδρύματα τα εισπραττόμενα χρηματικά 
ποσά, επιταγές κλπ. και αναλαμβάνει την εξόφληση των 
οικονομικών υποχρεώσεων του Ιδρύματος. 

5. Τον Ταμία απουσιάζοντα ή κωλυόμενο, αναπληρεί μέ¬ 
λος του Διοικητικού Συμβουλίου οριζόμενο από το Διοι¬ 
κητικό Συμβούλιο. 

6. Το Διοικητικό Συμβούλιο δύναται, εφόσον το κρίνει 
απαραίτητο, να αναθέτει ορισμένες αρμοδιότητες του 
Ταμία σε πρόσωπο εκτός του Διοικητικού Συμβουλίου 
που διαθέτει την απαιτούμενη κατάρτιση και εμπειρία 
στον τομέα αυτόν. 

Άρθρο 12 
Περιουσία - Πόροι 

1. Περιουσία του Ιδρύματος αποτελεί το ποσό των 
δραχμών πενήντα εκατομμυρίων (50.000.000). 

2. Πόροι του Ιδρύματος είναι: 

α) Οι επιχορηγήσεις, δωρεές, κληρονομιές ή κληροδο¬ 
σίες και κάθε είδους τακτικές ή έκτακτες εισφορές ημε¬ 
δαπών ή αλλοδαπών φυσικών ή νομικών προσώπων. 

β) Οι τόκοι από τις καταθέσεις του σε Τράπεζες ή άλ¬ 
λους πιστωτικούς οργανισμούς. 

γ) Τα εισοδήματα έκτης διαχειρίσεως της περιουσίας 
αυτού. 

Άρθρο 13 

Διαχείριση του Ιδρύματος 

1. Η οικονομική διαχείριση του Ιδρύματος ενεργείταιεπί 
τη βάση του προϋπολογισμού Εσόδων-Εξόδων, εγκρινο- 
μένου υπό του Διοικητικού Συμβουλίου για κάθε οικονο¬ 
μικό έτος. 

2. Το οικονομικό έτος του Ιδρύματος άρχεταιτην 1η Ια¬ 
νουάριου και λήγει την 31η Δεκεμβρίου εκάστου έτους. 
Κατ’εξαίρεση η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεωςτου σχετικού Προεδρικού Διατάγματος έγκρισης 
της σύστασης του Ιδρύματος, η οποία μπορεί να παρατα- 
θεί έως την 31η Δεκεμβρίου του επομένου ημερολογια¬ 
κού έτους, με απόφαση του Διοικητικού Συμβουλίου που 
λαμβάνεται στην πρώτη συνεδρίασή του. 

3. Ο έλεγχος των λογαριασμών της ετήσιας διαχειρίσε¬ 
ως ενεργείται μετά το τέλος εκάστου διαχειριστικού 
έτους υπό του Διοικητικού Συμβουλίου. 

4. Ο προϋπολογισμός εσόδων και εξόδων επικυρούμε- 
νος υπό του Διοικητικού Συμβουλίου πρέπει να τύχουν 
της εγκρίσεως του Υπουργού των Οικονομικών, κατά τις 
διατάξεις του α.ν. Ν. 2039/1939. 

Άρθρο 14 

Επιλογή και ανακήρυξη υποτρόφων 

1. Δικαίωμα υποτροφίας έχουν οι νέοι και νέες ελληνικής 
υπηκοότητας που επιθυμούν να φοιτήσουν σε ανώτατο εκ¬ 
παιδευτικό ίδρυμα ή να πραγματοποιήσουν μεταπτυχια¬ 
κές σπουδές εφ’οιουδήποτε αντικειμένου σπουδών σε εκ¬ 
παιδευτικό ίδρυμα της Ελλάδος ή του εξωτερικού. Οι υπο¬ 
τροφίες θα χορηγούνται κατά προτίμηση σε νέους και 
νέες που κατάγονται από τις νήσους Σύρο και Ιθάκη. Προ¬ 
ϋποθέσεις για την χορήγηση υποτροφίας στους ενδιαφε¬ 
ρομένους είναι αυτοί να κατέχουν απολυτήριο ή πτυχίο 
αντίστοιχα με βαθμό άριστα ή τουλάχιστον λίαν καλώς και 
να έχουν αποδεδειγμένη οικονομική δυσχέρεια για την κά¬ 
λυψη των σπουδαστικών τους αναγκών. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύ μφωνα με τις διατάξεις της συστατικής 
πράξης του ιδρύματος, του παρόντος Οργανισμού, του 
α.ν. 2039/1939 και του από 18.8.1941 Καν. Διατάγματος 
(ΦΕΚ286Α). 

3. Το Διοικητικό Συμβούλιο θα ανακοινώνει άπαξ κατ’ 
έτος, με δημοσίευση της σχετικής ανακοίνωσης σε μία 
ημερήσια εφημερίδα των Αθηνών και με τοιχοκόλληση 
στα γραφεία του Ιδρύματος, (α) τον αριθμό των προς χο¬ 
ρήγηση υποτροφιών, (β) τους τομείς σπουδών που αυτές 
αφορούν και (γ) τις απαιτούμενες προϋποθέσεις που θα 
πρέπει να συγκεντρώνουν οι υποψήφιοι. Στους υποψηφί¬ 
ους θα χορηγείται ικανή προθεσμία προς υποβολή των 
απαιτουμένων δικαιολογητικών. Μετά τη λήξη της προθε¬ 
σμίας αυτής, το Διοικητικό Συμβούλιο θα συνεδριάζει 
προκειμένου να επιλέξει μεταξύ των υποψηφίων εκείνους 
στους οποίους θα χορηγηθεί υποτροφία και να αποφασί¬ 
σει τους συγκεκριμένους όρους εκάστης. 

Άρθρο 15 

Χορήγηση Υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, ανά¬ 
λογα με το ύψος των καθαρών εσόδων του Ιδρύματος και 
τον αριθμό των υποτρόφων, πάντοτε όμως μέσα στα όρια 
που ορίζονται από τις διατάξεις της συστατικής πράξης 
του Ιδρύματος, του άρθρου 54 του α.ν. 2039/1939 και του 
άρθρου 28 του από 18.8.1941 σχετικού Καν. Διατάγματος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21, 23, 24, 26 και 
27του από 18.8.1941 Καν. Διατάγματος (ΦΕΚ286Α). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του Ιδρύματος και του άρ¬ 
θρου 29 του παραπάνω Καν.Διατάγματος, οι οποίες δια¬ 
πιστώνονται με πράξη του Διοικητικού Συμβουλίου του 
Ιδρύματος, που έχει υποχρέωση να παρακολουθεί την 
όλη πορεία των σπουδών των υποτρόφων και να αξιώνει 
από αυτούς την υποβολή, κάθε έτος, αποδεικτικών στοι¬ 
χείων της επίδοσής τους. 

Άρθρο 16 
Βιβλία και στοιχεία 

Το Ίδρυμα τηρεί υποχρεωτικώς τα υπό του νόμου προ- 
βλεπόμενα βιβλία και στοιχεία. 


Το Ίδρυμα τηρεί υποχρεωτικώς τα κάτωθι βιβλία: 

1. Βιβλίο πρακτικών συνεδριάσεων του Διοικητικού 
Συμβουλίου στο οποίο καταχωρούνται κατά χρονολογική 
σειρά όλες οι αποφάσεις και οι πράξεις αυτού. 

2. Βιβλίο εσόδων-εξόδων στο οποίο καταχωρούνται 
ανελλιπώς και κατά χρονολογική σειρά και με την προ- 
βλεπόμενη λογιστική τάξη τα κατά τη διάρκεια έκαστου 
οικονομικού έτους πραγματοποιούμενα έσοδα και έξοδα. 

3. Βιβλίο περιουσιακών στοιχείων (απογραφής) του 
Ιδρύματος. 

4. Στελέχη διπλοτύπων εισπράξεων αριθμημένα και θε¬ 
ωρημένα στο τέλος εκάστου τούτων από Πρόεδρο ή τον 
Διευθύνοντα Σύμβουλο του Ιδρύματος και 

5. Στελέχη ενταλμάτων πληρωμής αριθμημένα και θεω¬ 
ρημένα στο τέλος εκάστου στελέχους κατά τα ανωτέρω. 

Εκτός των ανωτέρω υποχρεωτικώς τηρουμένων βι¬ 
βλίων και στοιχείων, το Διοικητικό Συμβούλιο δύναται να 
αποφασίσει και περί της τηρήσεως και άλλων βιβλίων ή 
στοιχείων, τα οποία κρίνει ότι είναι αναγκαία για την πα¬ 
ρακολούθηση της χρηστής διαχειρίσεως του Ιδρύματος 
και την εκτέλεση των σκοπών αυτού. 

Άρθρο 17 

Διάλυση του Ιδρύματος - Τύχη περιουσίας αυτού 

1. Το Ίδρυμα διαλύεται όταν: 

α. Αποφασίσουν σχετικώς μαζί ή, ελλείψει του ενός, ο 
έτερος εκ των ιδρυτών Δημήτριος και Αιλίκα Μωράίτη. 

β. Στην περίπτωση κατά την οποία το Διοικητικό Συμ¬ 
βούλιο αποφασίσει ότι λόγοι ανεξάρτητοι της θελήσεώς 
του το εμποδίζουν μονίμως να εκπληρώνει τους σκοπούς 
του Ιδρύματος. 

Η διάλυση του Ιδρύματος επέρχεται μόνον κατόπιν ομό¬ 
φωνης αποφάσεως του Διοικητικού Συμβουλίου και η πε¬ 
ριουσία του Ιδρύματος θα διατεθεί κατά την απόλυτη κρί¬ 
ση των μελών του Διοικητικού Συμβουλίου σε ίδρυμα με 
παρεμφερείς σκοπούς. 

Άρθρο 18 

Τροποποιήσεις του Οργανισμού 

Το παρόν καταστατικό δύναται με απόφαση του Διοικη¬ 
τικού Συμβουλίου, λαμβανομένης εν συνεδρία αυτού, 
καθ’ήν δέον να παρίστανται τα 3/4 των μελών αυτού, να 
τροποποιηθεί μετά από προηγούμενη έγκριση του 
Υπουργείου των Οικονομικών και ακολουθουμένης περί 
τούτου της διαδικασίας των διατάξεων του άρθρου 98 
του α.ν. 2039/1939. 

Άρθρο 19 

Αρμόδια Δικαστήρια 

Για κάθε δικαστική διαφορά του Ιδρύματος, αρμόδια εί¬ 
ναι τα Δικαστήρια της πόλεως των Αθηνών, εκτός εάν το 
Ίδρυμα εγγράφως δεσμευθεί διαφορετικά. 

Άρθρο 20 

Μεταβατικές διατάξεις 

Οι ιδρυτές υποχρεούνται να μεταβιβάσουν στο Ίδρυμα 
τα κατά το άρθρο 12 περιουσιακά στοιχεία, εντός τετρα- 
μήνου από τη δημοσίευση του διατάγματος που θα εγκρί¬ 
νει τη σύσταση αυτού, σύμφωνα με το άρθρο 95 παρ. 2 
του α.ν. 2039/1939. 

Άρθρο 21 
Τελικές Διατάξεις 

1. Έκαστο μέλος του Διοικητικού Συμβουλίου θεωρεί¬ 
ται θεματοφύλακας του πνεύματος ιδρύσεως του Ιδρύ¬ 
ματος και των σκοπών αυτού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Η εις το διηνεκές λειτουργία και προσφορά του Ιδρύ¬ 
ματος "Δημητρίου και Λιλίκας Μωράίτη" σύμφωνα με τις 
προβλέψεις του παρόντος οργανισμού, ανατίθεται στην 
καλή πίστη των μελών του Διοικητικού Συμβουλίου αυτού, 
τα οποία αναλαμβάνουν ηθική προς τούτο υποχρέωση 
προς εκπλήρωση των υπό των ιδρυτώντεθέντων σκοπών. 

Στους Υπουργούς Εθνικής Παιδείας και Θρησκευμά¬ 
των, Πολιτισμού και στους Υφυπουργούς Οικονομικών 
και Υγείας και Πρόνοιας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 24 Σεπτεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠΟΣΤ. ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

ΔΗΜ.ΘΑΝΟΣ 

- + 

ΑΠΟΦΑΣΕΙ Σ 

Αριθ. ΔΙΔΚ/Φ.38/2/20573 (2) 

Παράταση λειτουργίας ομάδας έργου για τη σύνταξη 
τεύχους προδιαγραφών και διακήρυξης για το έργο 
Επέκταση - Ολοκλήρωση Δικτύου Δημόσιας Διοίκη¬ 
σης «ΣΥΖΕΥΞΙΣ». 

Η ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 18παρ.18του Ν. 2503/1997 (ΦΕΚ107/Α/ 
30.5.1997) "Διοίκηση, οργάνωση, στελέχωσητης Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις * 1 2 3 4 5 6 * * * * 11 . 

β) του Ν. 2690/1999 (ΦΕΚ 45/Α/9.3.1999) "Κύρωση του 
Κώδικα Διοικητικής Διαδικασίας και άλλες διατάξεις". 

γ) του Π.Δ. 373/1995 (ΦΕΚ 201/Α/14.9.1995) "Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιο¬ 
τήτων του". 

δ) του Π.Δ. 400/1995 (ΦΕΚ226/Α/1.11.1995) "Σύσταση 
Γενικής Γραμματείας Δημόσιας Διοίκησης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων της". 

2. Την υπ’ αρ. ΔΙΔΚ/Φ.38/2/26466/24.11.2000 απόφαση 
της Υπουργού Εσωτερικών, Δημόσιας Διοίκησης και Απο¬ 
κέντρωσης (ΦΕΚ 1482/Β/4.12.2000) "Σύσταση ομάδας 
έργου για τη σύνταξη τεύχους προδιαγραφών και διακή¬ 
ρυξης για το έργο Επέκταση-Ολοκλήρωση Δικτύου Δη¬ 
μόσιας Διοίκησης "ΣΥΖΕΥΞΙΣ", όπως τροποποιήθηκε με 
την υπ’ αριθ. ΔΙΔΚ/Φ.38/2/3000/13.3.2001 όμοια απόφα¬ 
ση (ΦΕΚ 320/Β/27.3.2001. 

3. Την υπ’ αρ. ΔΙΔΚ/Φ.38/2/29287/15.12.2000 απόφαση 
της Υπουργού Εσωτερικών, Δημόσιας Διοίκησης και Απο¬ 
κέντρωσης "Ορισμός Ομάδας Έργου γατη σύνταξη τεύ¬ 
χους προδιαγραφών και διακήρυξης για το έργο "Επέ¬ 


κταση - Ολοκλήρωση Δικτύου Δημόσιας Διοίκησης "ΣΥ- 
ΖΕΥΞΙΣ". 

4. Το υπ’ αρ.ΥΑΠ/Φ. 19.6/7/256/22.6.2001 έγγραφο του 
Προϊσταμένου της Υπηρεσίας Ανάπτυξης Πληροφορικής 
(Υ.Α.Π.) της Γενικής Γραμματείας Δημόσιας Διοίκησης 
του ΥΠ.ΕΣ.Δ.Δ.Α. 

5. Την ανάγκη παράτασηςτηςλειτουργίαςτης ανωτέρω 
Ομάδας, λόγω της πολυπλοκότητας του έργου. 

6. Το γεγονός ότι η δαπάνη, η οποία θα προκληθεί από 
αυτή την απόφαση θα καθορισθεί με κοινή απόφαση των 
αρμοδίων Υπουργών, αποφασίζουμε 

1. Παρατείνουμε τη λειτουργία της Ομάδας Έργου, που 
συγκροτήθηκε στη Γενική Γραμματεία Δημόσιας Διοίκη- 
σηςτου ΥΠ.ΕΣ.Δ.Δ.Α. με την υπ’ αριθ. ΔΙΔΚ/8.38/2/26466/ 
24.11.2000 Υπουργική απόφαση, για τη σύνταξη του τεύ¬ 
χους προδιαγραφών και της διακήρυξης για το έργο 
"Επέκταση - Ολοκλήρωση Δικτύου Δημόσιας Διοίκησης 
"ΣΥΖΕΥΞΙΣ", μέχρι την 31.12.2001. 

2. Κατά τα λοιπά ισχύει η ανωτέρω απόφασή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Οκτωβρίου 2001 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-*- 

Αριθ. 2/49694/0025 (3) 

Αύξηση μετοχικού κεφαλαίου του Οργανισμού Σιδηρο¬ 
δρόμων Ελλάδος (ΟΣΕ) ΑΕ για τα έτη 1997-2000. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 25 και 26 του Ν. 1558/1985 
"Κυβέρνηση και Κυβερνητικά Όργανα" (ΦΕΚ 137 Α7 
26.9.85). 

2. Τις διατάξεις του άρθρου 12 του Ν. 2469/1997 "Πε¬ 
ριορισμός και Βελτίωση της αποτελεσματικότητας των 
Κρατικών Δαπανών" (ΦΕΚ 38/Α /14.3.97). 

3. Το αριθμ. 212440/27.8.2001 έγγραφο του ΟΣΕ με το 
οποίο ζητάει την έκδοση σχετικής απόφασης. 

4. Το αριθμ. Φ.11/47057/3581/23.7.2001 έγγραφο της 
Δ/νσης Εμπορευματικών Μεταφορώντης Γ ενικής Δ/νσης 
Μεταφορών του Υπουργείου Μεταφορών και Επικοινω¬ 
νιών, στο οποίο αναφέρεται ότι ο ΟΣΕ χρηματοδοτήθηκε 
με το ποσό για το οποίο θα πρέπει να ακολουθήσει αντί¬ 
στοιχη αύξηση του μετοχικού του κεφαλαίου για τα έτη 
1997, 1998, 1999 και 2000. 

5. - Το γεγονός ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη σε βάρος του 
Κρατικού Προϋπολογισμού 

6. Την αριθμ. 2055400/7393/0025/20.8.1998 κοινή από¬ 
φαση Υπουργών για αύξηση του Μ.Κ. του ΟΣΕ κατά 

113.914.000.000 δρχ. για το έτος 1997, αποφασίζουμε: 

Την αύξηση υπέρ του Ελληνικού Δημοσίου του μετοχι¬ 

κού κεφαλαίου του ΟΣΕ ΑΈ. με την έκδοση ονομαστικών 

μετοχών ίσης αξίας με το ποσό των δραχμών τετρακο- 
σίων πενήντα δισεκατομμυρίων επτακοσίων τριάντα τεσ¬ 
σάρων εκατομμυρίων εκατόν είκοσι έξι χιλιάδων 

(450.734.126.000), το οποίο αντιπροσωπεύει ισόποσες 
επιχορηγήσεις που καταβλήθηκαν από το Γ ενικό Κρατικό 


ΠΟΛΙΤΙΣΜΟΥ 

ΕΥΑΓΓ. ΒΕΝΙΖΕΛΟΣ 








ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Προϋπολογισμό (Πρόγραμμα Δημοσίων Επενδύσεων) 
για τα έτη 1997, 1998, 1999 και 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΧΡΙΣΤΟΣ ΒΕΡΕΛΗΣ 

-♦- 

Αριθ. 300/0051 (4) 

Σύσταση ελεγκτικής ομάδας για τη διενέργεια ελέγχου 
στην Ειδική Υπηρεσία Διαχείρισης του Ε.Π. Αλιεία. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθ. 17 του Ν. 2860/2000 "Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις". 

2. Την αριθμ. 1039386/441/Α0006/21.4.2000 απόφαση 
ανάθεσης αρμοδιοτήτων του Υπουργού Οικονομικών 
στους Υφυπουργούς (ΦΕΚ 571 τ. Β'). 

3. Την ανάγκη διενέργειας ελέγχου στην Ειδική Υπηρε¬ 
σία Διαχείρισης του Ε.Π. "Αλιεία" στα πλαίσια ελέγχου των 
προγραμμάτων του Γ' Κ.Π.Σ. 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη 60.000 δρχ. για την αμοιβή των 
ελεγκτών, η οποία βαρύνει τον ΚΑΕ 0515 του φορέα 140 
του Υπουργείου Οικονομικών. 

5. Την αριθμ. 2/30195/0022/18.5.2001 απόφαση του 
Υπουργού Οικονομικών "Καθορισμός αποζημίωσης των 
μελών των ελεγκτικών ομάδων του άρθρου 17 (παρ. 6) 
του Ν. 2860/2000". 

6. Την αριθμ. 14/7.9.2001 Συνεδρίαση της Επιτροπής 
Δημοσιονομικού Ελέγχου, αποφασίζουμε: 

Συνιστούμε ελεγκτική ομάδα για τη διενέργεια στην Ει¬ 
δική Υπηρεσία Διαχείρισης του Ε.Π. Αλιεία, στα πλαίσια 
του Γ' Κ.Π.Σ. 

Μέλη της Ελεγκτικής ομάδας ορίζονται οι εξής: 

• Σακκάς Θωμάς, Προϊστάμενος του Β' Τμήματος της 
51ης Δ/νσης Προγραμματισμού και Ελέγχων του Γ.Λ.Κ. 

• Πλέρου Κούλα, υπάλληλος της 52ης Δ/νσης Μελετών 
και Αξιολόγησης του Γ.Λ.Κ. 

Ο έλεγχος θα διενεργηθεί στην έδρα της παραπάνω 
υπηρεσίας κατά το χρονικό διάστημα από 4.10.2001 έως 
5.10.2001. 

Έργο της Ελεγκτικής Ομάδας είναι ο έλεγχος της λει¬ 
τουργίας της Ειδικής Υπηρεσίας (Διαχειριστικής Αρχής) 
σε επίπεδο Επιχειρησιακού Προγράμματος και ειδικότε¬ 
ρα η οργάνωση, στελέχωση, εκπαίδευση και εσωτερικός 
έλεγχος. 

Μετά το πέρας του ελέγχου θα συνταχθεί έκθεση με τα 
αποτελέσματα του ελέγχου, που θα παραδοθεί στην Δι¬ 
εύθυνση Μελετών και Αξιολόγησης του Γενικού Λογιστη¬ 
ρίου του Κράτους, για εισήγηση στην Επιτροπή Δημοσιο¬ 
νομικού Ελέγχου (Ε.Δ.ΕΛ.). 

Στα μέλη της ελεγκτικής ομάδας, θα καταβληθεί η προ- 


βλεπόμενη αποζημίωση από την υπό στοιχείο 4 του προ¬ 
οιμίου απόφαση. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 20347/601 (5) 

Αντικατάσταση μέλους στο Διοικητικό Συμβούλιο του 
Ε.Ι.Μ. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Των άρθρων 23 παρ. 1 και 27 παρ. 3 του Ν. 1558/85" 
Κυβέρνηση και Κυβερνητικά Όργανα" (ΦΕΚ 137/Α/ 
26.7.85). 

β) Του άρθρου 29Ατου Ν. 1558/85, όπως προσετέθη με 
το άρθρο 27του Ν. 2081/92 (ΦΕΚ 154/Α/10.9.92). 

γ) Του Π.Δ. 229/86 "Σύσταση και οργάνωση της Γ.Γ.Β." 
(ΦΕΚ 96/Α/16.7.86), όπως τροποποιήθηκε με το Π.Δ. 396/ 
89 "Οργανισμόςτης Γ.Γ.Β. 11 (ΦΕΚ 172/Α/16.6.89). 

δ) Του άρθρου 2 του Ν. 2231/94" Σύσταση και λειτουρ¬ 
γία του Ελληνικού Ινστιτούτου Μετρολογίας, Εθνικού 
Συμβουλίου Διαπίστευσης και άλλες διατάξεις" (ΦΕΚ 139/ 
Α/31.8.94), όπως τροποποιήθηκε με το άρθρο 20 του Ν. 
2516/1997 (ΦΕΚ 159/Α/8.8.97). 

ε) Του άρθρου 3 του Ν. 1256/82 (ΦΕΚ 65/Α/31.5.82). 

2. Την 303/5.5.2000 απόφαση του Πρωθυπουργού και 
του Υπουργού Ανάπτυξης "περί ανάθεσης αρμοδιοτήτων 
στους Υφυπουργούς Ανάπτυξης Αλέξανδρο Καλαφάτη 
και Μαρία-Ελένη Αποστολάκη". 

3. Την 11569/267 απόφασή μας περί διορισμού νέου Δι¬ 
οικητικού Συμβουλίου του Ε.Ι.Μ. (ΦΕΚ 356/Β/15.4.1998). 

4. Την με αρ. πρωτ. 02-6847/ΖΜ/βου/2001-07-06 παραί¬ 
τηση του Ζ. Μαυρούκα, εκπροσώπου του Υπουργείου 
Ανάπτυξης, από μέλος του Δ.Σ. του Ε.Ι.Μ. 

5. Την με αρ. πρωτ. 02-8556/ΖΜ/βου/2001-09-05 αντικα¬ 
τάσταση της Ε. Βάγια, εκπροσώπου του ΕΛΟΤ, από μέλος 
του Δ.Σ. του Ε.Ι.Μ. και τον ορισμό ως αντικαταστάτη της 
του Ζ. Μαυρούκα, Διευθύνοντος Σύμβουλου του ΕΛΟΤ, 
αποφασίζουμε: 

1. Ορίζουμε 

α) τον Γ. Ντομουχτσή ως εκπρόσωπο του Υπουργείου 
Ανάπτυξης στο Δ.Σ. του Ε.Ι.Μ., σε αντικατάσταση του Ζ. 
Μαυρούκα. 

β) τον Ζ. Μαυρούκα ως εκπρόσωπο του ΕΛΟΤ στο Δ.Σ. 
του Ε.Ι.Μ., σε αντικατάσταση της Ε. Βάγια. 

2. Κατά τα λοιπά ισχύειη απόφασή μας 11569/267 (ΦΕΚ 
356/Β/15.4.98). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2001 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























